

VLADA REPUBLIKE HRVATSKE

Zagreb, 9. lipnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pokretanju postupka pregovora o sklapanju kolektivnog ugovora za djelatnost socijalne skrbi i imenovanju pregovaračkog odbora Vlade Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i članka 13. stavka 1. Zakona o reprezentativnosti udruga poslodavaca i sindikata („Narodne novine“, br. 93/14. i 26/15.), Vlada Republike Hrvatske je na sjednici održanoj \_\_\_\_\_\_\_\_ 2022. donijela

**O D L U K U**

**o pokretanju postupka pregovora o sklapanju kolektivnog ugovora**

**za djelatnost socijalne skrbi i imenovanju pregovaračkog odbora**

**Vlade Republike Hrvatske**

**I.**

Pokreće se postupak pregovora o sklapanju kolektivnog ugovora za djelatnost socijalne skrbi.

**II.**

U pregovarački odbor Vlade Republike Hrvatske za pregovore o sklapanju kolektivnog ugovora iz točke I. ove Odluke, imenuju se:

* Marija Pletikosa, državna tajnica u Ministarstvu rada, mirovinskoga sustava, obitelji i socijalne politike
* Dražen Opalić, pomoćnik ministra rada, mirovinskoga sustava, obitelji i socijalne politike
* Marija Barilić, predstavnica Ministarstva rada, mirovinskoga sustava, obitelji i socijalne politike
* Nada Zrinušić, predstavnica Ministarstva rada, mirovinskoga sustava, obitelji i socijalne politike
* Mirjana Matov, predstavnica Ministarstva rada, mirovinskoga sustava, obitelji i socijalne politike
* Josipa Klišanin, predstavnica Ministarstva rada, mirovinskoga sustava, obitelji i socijalne politike
* Marija Turalija, predstavnica Ministarstva rada, mirovinskoga sustava, obitelji i socijalne politike
* Hana Zoričić, predstavnica Ministarstva financija
* Luka Kevešević, predstavnik Ministarstva financija.

**III.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb, \_\_\_\_\_\_\_\_\_\_\_\_

PREDSJEDNIK

mr. sc. Andrej Plenković

**O B R A Z L O Ž E N J E**

Vlada Republike Hrvatske i reprezentativni sindikati za zaposlene u ustanovama socijalne skrbi, sklopili su 21. lipnja 2018., Kolektivni ugovor za djelatnost socijalne skrbi („Narodne novine“, broj 61/18., u daljnjem u tekstu: Kolektivni ugovor), a koji je sklopljen na određeno vrijeme do sklapanja novog kolektivnog ugovora, a najduže do 1. ožujka 2022. Od isteka navedenog roka na snazi je odredba članka 199. Zakona o radu („Narodne novine“, br. 93/14., 127/17. i 98/19.) o produženoj primjeni pravila iz Kolektivnog ugovora.

Kolektivnim ugovorom utvrđuju se prava i obveze iz rada i po osnovi rada zaposlenika u ustanovama socijalne skrbi u Republici Hrvatskoj na koje se primjenjuje Zakon o plaćama u javnim službama.

Sindikati reprezentativni za pregovaranje o sklapanju novog kolektivnog ugovora utvrđeni su rješenjem Povjerenstva za utvrđivanje reprezentativnosti KLASA: 150-03/22-02/07, URBROJ: 689/1-25-5, od 24. ožujka 2022.

Sindikat zaposlenika u djelatnosti socijalne skrbi Hrvatske i Samostalni sindikat zdravstva i socijalne skrbi Hrvatske, dostavili su Ministarstvu rada, mirovinskoga sustava, obitelji i socijalne politike, dopisom od 28. ožujka 2022., zahtjev za pokretanje postupka pregovora za sklapanje novog kolektivnog ugovora.

Slijedom navedenoga, potrebno je pokrenuti postupak pregovora o sklapanju novog kolektivnog ugovora s reprezentativnim sindikatima pa se, u tom cilju, predlaže imenovanje pregovaračkog odbora Vlade Republike Hrvatske.